PORT ต้นทุนพุ่งฉุดกำไรปี 60 ลดลง 23% เหลือ 61.73 ล้านบาท 
PORT ต้นทุนพุ่งฉุดกำไรปี 60 ลดลง 23% เหลือ 61.73 ล้านบาท จากปีก่อนมีกำไร 79.85 ล้านบาท เล็งปันผล 0.05 บาท/หุ้น ขึ้น XD 26 เม.ย. 61 กำหนดจ่าย 11 พ.ค. 61
21 ก.พ. 2561

บริษัท สหไทย เทอร์มินอล จำกัด (มหาชน) หรือ PORT รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานประจำ 60 บริษัทมีกำไรสุทธิลดลง เนื่องจากบริษัทมีค่าระวางเรือและขนถ่ายสินค้าเพิ่มขึ้นจากการที่มีรายได้จากการให้บริการเป็นตัวแทนรับจัดส่งสินค้าระหว่างประเทศเพิ่มขึ้น ประกอบกับมีการเช่าเรือเพิ่มขึ้นตามปริมาณตู้ขนส่งสินค้าที่เพิ่มขึ้น นอกจากนี้ บริษัทยังมีค่าเช่าพื้นที่ท่าเรือเพิ่มขึ้นจากการปรับอัตราค่าเช่าเพิ่มสำหรับที่ดินที่ใช้ดำเนินธุรกิจบางแปลงตามสัญญาเช่า รวมทั้งค่าเสื่อมราคาและค่าตัดจำหน่ายที่เพิ่มขึ้นจากสินทรัพย์ที่ใช้ในการดำเนินงานที่เพิ่มขึ้นของบริษัท และบริษัทย่อย
พร้อมเตรียมจ่ายเงินปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสดในอัตรา 0.05 บาทต่อหุ้น ขึ้นเครื่องหมาย XD วันที่ 26 เม.ย. 61 กำหนดจ่ายปันผล 11 พ.ค. 61